S/2018 J 3
S/2018 J 3 ir neliels Jupitera pavadonis. To 2018. gada 12. maijā atklāja Skots Šepards (Scott Sheppard) ar 4,0 m Viktora M. Blanko teleskopu Serrotololo observatorijā, Čīlē. Mazo planētu centrs par pavadoņa atklāšanu paziņoja tikai 2023. gada 19. janvārī pēc pietiekamas pavadoņa orbītas noskaidrošanas. Pagaidām pavadonim ir piešķirts tikai pagaidu apzīmējums S/2018 J 3. S/2018 J 3 ir neliels pavadonis, diametrs tikai apmēram 1 km. Tas pieder Karmes grupai, kurā ietilpst pretējā virzienā rotējoši neregulārie pavadoņi ar Karmei līdzīgām orbītām.